Kempsey (New South Wales)

Kempsey er en by øst i New South Wales i Australia. Byen ligger ca 15 km fra kysten av Stillehavet, ca 345 km nord for Sydney.

Historie 
Etableringen av byen blir kreditert Enoch William Rudder, han kom fra Birmingham i 1834, og kjøpte landområder sør for elven Macleay River. Han var opprinnelig tiltrukket av toonahogst, men planla også å selge land. Han anla tomter, og begynte å selge disse i 1836. Han kalte byen Kempsey etter Kempsey i Worcestershire i England, fordi plassen minnet ham om dette området. Fallende priser på toona gjorde at byen nesten kollapset på 1840-tallet.

Hoveddelen av Kempsey, som også er mest flomutsatt, ble grunnlagt av John Verge.

Klima 
Kempsey ligger ved Macleay River, og er kjent for sine mange flommer. Flommen i 1949 var spesielt kraftig, og vasket vekk en stor del av sentrum. Byen hadde også stor flom i 1950, 1963, 2001, 2009 og 2013. Gjennomsnittlig maksimumstemperatur svinger fra 19,9°C i juli til 29,3°C i januar. Gjennomsnittsnedbør er 1128 mm på årsbasis, med over 150 mm i februar og mars.

Severdigheter 
Kempsey er et populært stoppested for de som kjører nordover langs Pacific Highway. Noen severdigheter: 
 Slim Dusty Centre
 Macleay River Historical Society - Kempsey Museum
 Rudder Park Historical Lookout
 Historic Kempsey
 South Kempsey Park
 Dunghutti-Ngaku Aboriginal Art Gallery
 Wigay Aboriginal Cultural Park
Cirka 15 km nordøst for Kempsey ligger også Gladstone, som er en godt bevart historisk bosetting fra områdets etablering.

Kjente personer fra Kempsey 

 Richard James Allen, poet, danser og filmmaker
 Jolene Anderson, skuespillerinne og vinner av TV-serien It Takes Two 
 Joseph Donovan, olympisk bokser
 Slim Dusty (David Gordon Kirkpatrick), sanger
 Charles Louis Gabriel, fotograf og lege
 Terry Giddy, paralympisk friidrettsutøver
 David Griffin, paralympisk svømmer
 Greg Inglis, rugbyspiller
 Albert Kelly, rugbyspiller
 Thomas Keneally, forfatter
 Robin Klein, forfatter
 Henry Tasman Lovell, psykolog
 Amos Morris, sanger
 Penelope Plummer, Miss World 1968
 Dennis Richardson, Officer of the Order of Australia, tidligere generaldirektør i Australian Security Intelligence Organisation og tidligere ambassadør til USA
 Amos Roberts, tidligere rugbyspiller
 James Roberts, rugbyspiller
 Joe Robinson, gitarist og vinner av Australia's Got Talent, sesong 2
 Hector Thompson, bokser
 Aiden Tolman, rugbyspiller
 Jack Verge, rugbyspiller
 Amy Winters, paralympisk mester i friidrett

Referanser

Eksterne lenker 
 Aussie Towns - Kempsey
 Visit New South Wales - Kempsey

Byer i New South Wales